Darba kien hemm wieħed li kiteb f'ġurnal lokali, li l-aktar pajjiż f'Malta li kien juri kunjomijiet barranin fost il-popolazzjoni tiegħu, kien Tas-Sliema. Jiena naħseb li proporzjonalment, dak il-pajjiż, b'aktar kunjomijiet barranin huwa l-Isla. Issa, forsi minħabba l-1979, dawn bilfors jonqsu, iżda darba kien hawn ukoll il-konnessjoni Taljana, jew forsi wieħed igħid il-konnessjoni Naplitana, kif nuru 'l quddiem. Biss hemm ukoll il-konnessjoni Awsterika tas-seklu ta' qabilna. Meta darba mir-radju kont għidt li imkien daqs fl-Isla ma ssib kunjomijiet Awstrijaċi-Jugoslavi, kienu ħafna li kitbuli, u qablu miegħi, u forsi fakkruni ukoll f'xi kunjomijiet oħra li ma semmejtx. Dawn il-kunjomijiet jintgħarfu minhabba li jispiċċaw kollha bl-ic. Robinich u Endrich u Visanich, iżda, iżidu l-h fl-aħħar, iżda jibqgħu jidhru li huma ta' l-istess oriġini. Kellna Antoncic, Saninic, Domancic, u Pericic, li għal xi raġuni, minnu kienet inqatgħet iċ-c aħħarija. Il-famuż patrijotta Giorgio Mitrovich, ġieli sibnih imniżżel bħala Mitrovic ukoll. Jidhrilna li mkien f'Malta ma hawn konċentrazzjoni ta' kunjomijiet Awstrijaċi bħal ma hemm fl-Isla. Jingħad li dawn kienu kawża li bosta kaptani ta' skejjen Awstrijaċi kienu jiżżewġu Maltin, anzi Sengleani, u darba smajna ukoll li l-post favorit tagħhom kien Triq San Filippu, fuq ix-xaqliba tas-Sur. kien ikollhom ħinijiet twal l-art. U bosta minnhom iżżewġu hawn Malta u ffurmaw familji hawnhekk. U nsibu allura l-kunjomijiet tagħhom: Mazzola, Gelfo, De Marco, De Marija, Scolaro, De Pasquale, Capace, Venturi, Esposito, Parisi, Saffrette. Dawn jidhirli kellhom il-konnessjoni mużikali li semmejna, iżda hemm kunjomijiet oħra, Taljani, li ma kellhomx. Għax tiltaqa ma kunjomijiet bħal Mea, Jaccarini, Imbroll, Glavina, Costanzi, Bonanno, li l-konnessjoni tagħhom ilha ġejja minn bosta snin qabel. U naslu għall-konnessjoni Ingliża: fi kważi 180 sena b'dik ir-relazzjoni tant qrib ma' l-Ingliża, bilfors li għandek issib taħlit fir-razez. U naraw li jibqgħu neżlin lejna l-kunjomijiet. Meta kont tara l-formazzjoni ta' team, kemm tal-futbol u kemm tal-water polo fl-Isla, bilfors kont tiltaqa' ma kunjom jew iżjed Ingliżi. U mbagħad fil-lista elettorali tibqa tara Bailev, Sladden, Smith, Clinch, Warrington, Jenkinson, Gilford, Gillard, Melbourne, Wvatt, u oħrajn. Insomma, fi tfuliti, kellek cocktail tajjeb ta' kunjomijiet f'lista ta' ismijiet ħierġa mill-Isla. Xi trid iżjed, meta għandek kunjomijiet Taljani, Ingliżi, anke Spanjoli, imhalltin imbagħad ma' kunjomijiet li jidhru purament Maltin bħal Mejlaq, Seisun, Borg, Xerri. Fejn issibu cocktail bħal dak7 Fit-8 ta' Mejju, 1887, mitt sena ilu, il-Malta Times kellha din il-biċċa nteressanti dwar it-Teatru Rjal: €Nhar il-Ħadd filgħaxija, Mr. Malfiggiani (l-impresarju tat-Teatru Rjal) ta' rappreżentazzjoni bil- Malti, il-biċċa kienet Caterine Desguanez ta' F. Meli. Ir-rappreżentazzjoni kienet abbilment esegwita mill-magħruf kumpanija ''La Pace' ta' l-Isla. €Ma rridux nonqsu li nsemmu isem is-Sinjorina Carmela Borg li ħadmet il-parti titulari (ta' Caterine Desguanez) b'manjiera li qanqlet applawsi twal u spissi f'kull okażjoni li fihom kantat. Naturalment il-ħila tas-Sur C. Fleri, li ħadem il-parti ta' Toni Bajada hija magħrufa wisq biex tinħtieġ it-tifħir tagħna. Aħna nittamaw biss li Signor Malfiggiani jaqta' x-xewqa ġenerali għal xi reċti oħra esegwiti mill-kumpanija ''La Pace'. (minn The Times, 8 ta' Mejju, 1997 fir-rubrika ''A Centurv Age''). 12 L-ISLA — Ħarġa Speċjali